GiliGold/VAD_KnessetCorpus huggingface dataset:
<אליאס אינברם: לכן חבריי, אנחנו צריכים לעשות פעולה הרבה יותר חזקה עם תהודה ותעוזה.
נורית קורן: נציג משרד המשפטים, בבקשה.
<יאסו ישעיהו מנטוסנט: נזרקו פה מספרים, בעיקר מהצד של אנשי המקצוע, וכאילו אנחנו דנים שמשם תבוא הישועה.
<יאסו ישעיהו מנטוסנט: שמענו גם מקרה קצה של 637 אנשים מאושפזים וכו' וכו'.
<יאסו ישעיהו מנטוסנט: אני חושב שהמספרים האלה לא מייצגים.
<יאסו ישעיהו מנטוסנט: מדובר באמת בתופעה רחבת היקף.
<יאסו ישעיהו מנטוסנט: לא מזמן הייתי בדיון אחר שבו דיברו על תחלואה כפולה.
נורית קורן: למשרד המשפטים יש פרטים יותר מדויקים?
אילן גילאון: זה רק מאושפזים.
נורית קורן: אנחנו מדברים רק על המאושפזים.
<יאסו ישעיהו מנטוסנט: צריך לעשות פה עבודה יסודית ולראות כמה אנשים.
נורית קורן: אנחנו נעשה.
<יאסו ישעיהו מנטוסנט: אני בנציבות לזכויות אנשים עם מוגבלות.
<יאסו ישעיהו מנטוסנט: קודם כל, צריך לראות כמה אנשים מוגדרים כנכי נפש וכמה אנשים במסגרת נכי נפש מקבלים סל שיקום, כמה אנשים משוקמים בתעסוקה, כמה אנשים משוקמים בהסדרי דיור, כמה מגיעים למרכז - - -
נורית קורן: אנחנו נשמח לקבל גם מכם נתונים, אם יש לכם.
נורית קורן: אחר כך נצליב אותם עם משרד הבריאות ונעשה עבודה.
נורית קורן: אני גם אבקש ממרכז המחקר והמידע לעשות לנו עבודה על זה.
<יאסו ישעיהו מנטוסנט: אני נתקל בזה שאנשים לא יודעים את הזכויות שלהם, - - - לא עלה כאן.
<יאסו ישעיהו מנטוסנט: יש לקיים ערבי הסברה בנושא הזכויות שמגיעות להם על-ידי נותני השירות במקום.
<יאסו ישעיהו מנטוסנט: אנחנו מדברים רק על הקהילה וכמה אנשים וכו' ו - - -
אילן גילאון: זה הרי מכת מדינה, אחרת איך עורכי דין - - -?
<אשר רחמים: התחושה שלי היא שכל פעם עולה הצורך בחוסר של אנשי מקצוע.
<אשר רחמים: אני מרגיש: תביאו לנו את זה, תביאו לנו את זה.
<אשר רחמים: מה שאנחנו מציעים, ואני פונה לקופות חולים, אנחנו הולכים להכשיר 20 עובדים סוציאליים, אני מקווה יחד עם משרד הבריאות, ואנחנו רוצים להכשיר אותם להתאמה תרבותית ושהם יהיו נגישים.
<קריאה: יוצאי אתיופיה?
<אשר רחמים: אנחנו נעשה את המיון המתאים, בוודאי שיהיו רוב יוצאי אתיופיה.
<אשר רחמים: הייתי רוצה לבקש שקופות החולים יהיו חלק בתוך התהליך הזה.
נורית קורן: נכון, הם חייבים להיות.
<אשר רחמים: דבר נוסף, שהם יוכלו לקלוט את מי שאנחנו מכשירים אצלם.
<אשר רחמים: הדבר הנוסף, אנחנו מציעים בתוכנית הכשרה לרופאי משפחות למערכת קופות החולים כדי שהם יהיו נגישים לאנשים בצורה הכי טובה שאפשר.
<אשר רחמים: גם בחלק הזה, אם הם לא יהיו שותפים ולא ירצו, זה לבוא מבחוץ ולהכריח אותם לעשות.
<אשר רחמים: לכן, זו באמת הזדמנות שהייתי מבקש שאתם תתגייסו.
<מיכל אברה סמואל: שמי מיכל אברה, אני מנכ"לית עמותת פידל שעוסקת בחינוך, ובעיקר בחינוך פורמלי ובלתי פורמלי.
<מיכל אברה סמואל: כן, הקהילה הגיעה עם פוסט טראומה ועם דיכאון שהמערכת לא ידעה לטפל באנשים שידעו לטפל.
<מיכל אברה סמואל: כל המערכות התומכות של הקהילה נשברו ונלקחו מהם הסמכויות.
<מיכל אברה סמואל: אז באמת להגיד שלא הגיעו עם טראומה זה - - - מעבר לפסיכולוגים ולאנשי המקצוע שמחפשים אותם בנרות, יש אנשי מקצוע בתחום החינוך ובתחום הגישו שנמצאים במערכות השונות שאיתם אפשר להיעזר ולעשות.
<מיכל אברה סמואל: ההכשרה שם היא מעטה מאוד.
<מיכל אברה סמואל: אנחנו הולכים להכשיר מגשרים לבריאות, ושמגשרי הבריאות האלה ייקלטו לתוך המערכת ויהיו חלק אינטגרלי של המערכת.
<מיכל אברה סמואל: זה לא פרויקטורים בכלל.
נורית קורן: אני מתנצלת בפני מי שלא נתתי לו לדבר.
נורית קורן: אנחנו רוצים לסכם.
נורית קורן: אני כבר מבקשת שיהיה לנו דיון בעוד שלושה חודשים.
<קריאה: עם דרג יותר משמעותי, אם אפשר, כי אין טעם שנבוא ונעשה - - -
נורית קורן: לאט לאט.
נורית קורן: קודם כל, צריך לעשות עבודה.
נורית קורן: ראשית, אני רוצה לבקש מהוועדה שאנחנו נפנה למרכז המחקר והמידע שייתן לנו עבודה עם חתך כדי שנראה איך אנחנו צריכים להתקדם ולסייע לבני העדה.
נורית קורן: ברור לנו שהם באו עם בעיות שנוצרו גם מהעלייה עצמה, וגם ממה שהם עברו בדרך.
נורית קורן: אנחנו מבינים את הדברים הללו.
נורית קורן: אני מבקשת ממשרד הבריאות את כל הנתונים כדי שאנחנו נדע לפי חתך, וקודם דיברנו, מה המצב מבחינת התחלואה בעדה.
אילן גילאון: מצב רע מאוד.
אילן גילאון: רוצים פתרונות.
נורית קורן: רוצים נתונים מדויקים כדי שנדע מי נולד בארץ, מה הגילאים, איזה טיפול הם עברו, כמה מאושפזים, כמה הגיעו לקופות החולים - שמשרד הבריאות יבוא וייתן את הנתונים האלה.
נורית קורן: אני לא דרשתי עד עכשיו נתונים כאלה, אבל אני רוצה פילוח של כל הנתונים בצורה מדויקת כדי שנדע למה אנחנו צריכים להתכונן ומה הלאה.
קארין אלהרר: את רוב הנתונים לא יידעו להגיד לך.
אילן גילאון: אנחנו צריכים להתכונן לעוד 20 פסיכיאטרים.
נורית קורן: אנחנו צריכים לדעת גם מקופות החולים נתונים כמה אנשים מבני העדה פנו לטיפול, אם הם יכולים לדעת בכלל.
<קריאה: אנחנו יכולים לדעת רק על ילידי אתיופיה.
נורית קורן: בסדר, לא משנה - איך שאתם מסווגים את זה.
נורית קורן: אנחנו רוצים משהו שאפשר ללכת איתו.
נורית קורן: משרד הבריאות, אני ממש מבקשת.
נורית קורן: אתם חייבים לבנות תוכנית שתהיה מיועדת רק לנושא הזה.
נורית קורן: אשלח מכתב גם.
נורית קורן: צריך לקחת ברצינות את הנושא הזה ולראות איך אנחנו בונים את התוכנית.
נורית קורן: גם אנחנו צריכים לראות את התוכנית שתגישו, יכול להיות שגם לנו יהיו הערות להוסיף לזה.
נורית קורן: אנסה לקדם את זה מול המנכ"ל.
<דני בודובסקי: להכניס את זה בתוך 609 ושזה יהיה חלק מההחלטה 609.
נורית קורן: מההחלטה, נכון.
נורית קורן: אבל אני לא יכולה לראש הממשלה או לשר הבריאות לפנות לפי שיהיו לי נתונים.
אילן גילאון: נורית, תסלחי לי שאני כאן מתערב.
אילן גילאון: את חייבת לדבר במספרים קונקרטיים משום שעל-פי הנתונים, נניח, שאנחנו ממעיטים מאוד בעניין ויש עוד, אנחנו צריכים פה לדבר כמה פסיכולוגים צריכים להיות, כמה עובדים סוציאליים, כמה פסיכיאטרים.
אילן גילאון: אני לא רוצה להפוך את זה לפקולטה, זה לא העניין.
<דני בודובסקי: אני רק ארצה להדגיש שמה שחשוב זה שהעובדים הסוציאליים והפסיכולוגים שייקלטו, הם לא רק יעבדו עם אנשים של העדה.
נורית קורן: ברור, אבל שיהיה בכל מרפאה.
נורית קורן: ואם לא בכל מרפאה, אז במרפאה אזורית בטווח הקרוב, מטפל אחד שיהיה נגיש גם לבני העדה.
נורית קורן: מבחינה אקדמית, אני לא יודעת איך אנחנו עושים את זה, - - -
<דני בודובסקי: עם המל"ג.
נורית קורן: אבל כמו שנאמר פה שצריך להכניס לכשירות שתהיה הכשרה רב תרבותית, שאנשים יבינו באמת שיש כאן איזושהי בעיה וצריך לדבר על תרבויות של עולים בכלל, ובמיוחד של יוצאי אתיופיה שפה הבעיה היא הכי קשה.
<יאיו אברהם: הבעיה היא לא תרבות.
<יאיו אברהם: זה נרטיב גזעני, זה לא רק התרבות.
<יאיו אברהם: גם לזה צריך להתייחס.
<יאיו אברהם: במערכות האלה יש אנשים שמתייחסים בגזענות, מה לעשות?
נורית קורן: אנחנו נטפל בנושא הזה.
נורית קורן: צריך ללמוד ולהכיר את התרבות.
נורית קורן: זה לא רק שם, זה גם בבתי הספר.
נורית קורן: הדברים האלה מאוד חשובים, וזה בדמי.
נורית קורן: לגבי תוכניות - משרד הבריאות, צריך לקחת בחשבון את כל הנושא שעלה פה על זה שיש כאן בעיות שבאו מצריכת סמים ואלכוהול.
נורית קורן: פה צריך לקשר את זה גם לטיפול בבריאות הנפש כי זה כנראה פועל יוצא של איזשהו סימפטום, ואתה פשוט בורח לסמים ולאלכוהול.
<דני בודובסקי: זה הקשר עם מערכות הרווחה.
<דני בודובסקי: הנושא הזה הוא סוגיה מאוד מרכזית.
נורית קורן: אז אני מבקשת ממשרד הבריאות.
נורית קורן: ואם צריך את משרד הרווחה פה, אנחנו נעשה דיון.
נורית קורן: יכול להיות שצריך דיון מקצועי ובו להביא את כל המשרדים.
נורית קורן: אני לא יודעת בדיוק, אבל אני מצפה ממך שתגיד לי מי צריך להיות בדיון.
נורית קורן: אנחנו נעשה דיון יחד עם היושב-ראש, יחד עם יושב-ראש ועדת קליטת עלייה וקליטה, דיון פנימי, עם כל הגורמים במשרד והבריאות ועם כל הגורמים במשרד הרווחה.
נורית קורן: ואם צריך גם משרד החינוך, נביא אותם, וגם את המל"ג.
קארין אלהרר: טל ברגמן צריכה להיות כאן.
<דני בודובסקי: וגם דיור, כי אלכוהול וסמים הם ביטוי למצוקה הרחבה הכללית של דיור.
נורית קורן: אמרתי את זה בצורה אחרת.
<טלי סמני: גם את אנשי המקצוע מהקהילה כי אנחנו לא הוזמנו היום.
<טלי סמני: אנחנו גילינו את זה ונרשמנו בדקה התשעים.
<קריאה: אנחנו הגענו במקרה.
<קריאה: אנחנו לא הוזמנו.
נורית קורן: יש כאן ועדה והוועדה יודעת את מי לזמן.
<אתי שבתאי: מה זאת אומרת?
<אתי שבתאי: כולם הוזמנו.
נורית קורן: אנחנו צריכים, קודם כל, עם אנשי המקצוע לראות מה אפשר ומה התקציבים, ואז לצאת מזה.
נורית קורן: דיברת כאן שיש כאן מגשרים בתחום החינוך ובתחום הבריאות.
נורית קורן: אני לא יודעת איך אנחנו עושים את זה, אנחנו צריכים לגרום לכך שיהיו כמה שיותר אנשים.
<אתי שבתאי: משרד הבריאות דיבר על 21.5 תקנים בישיבה קודמת.
<קריאה: היה דיון על נושא המגשרים.
נורית קורן: אני יודעת, המגשרים כן היו פה.
נורית קורן: זה היה כאן.
נורית קורן: יש כאן כמה דברים.
נורית קורן: אני פשוט צריכה להקיף את הכול.
נורית קורן: אנחנו נעשה עבודה של הוועדה בתוך המשרד ואז נראה בדיוק את מי אנחנו מזמנים.
<אתי שבתאי: אנחנו כבר ביקשנו מספר פעמים.
<אתי שבתאי: אנחנו נבקש בפעם האחרונה מטל ברגמן, יושבת-ראש האגף, שלא בחרה להגיע היום, שתעביר אלינו תוכנית מסודרת שהיתה אמורה להעביר כבר בחודש מאי.
נורית קורן: בסדר, זה דבר נוסף.
נורית קורן: לגבי 20 אנשים שאתם עושים את ההכשרה - אני מבקשת שקופות החולים יהיו שותפות, ושמשרד הבריאות יהיה פה שותף מלא בתוך ההכשרה בזה שהוא ישלב אותם בתוך העבודה, וגם להתחיל כבר עם המתמחים.
נורית קורן: נפנה למל"ג לראות איך אנחנו גורמים לזה שיותר סטודנטים יקבלו את זה שהם יבואו.
נורית קורן: צריך שמשרד הבריאות ידאג מראש שיהיו להם מקומות להתמחות כדי שזה ימשיך הלאה.
נורית קורן: קופות חולים כללית, זה מאוד יפה שאתם רוצים לתת מלגות.
נורית קורן: אבל שלוש מלגות זה לא מספיק, אתם צריכים לתת יותר.
נורית קורן: יש עוד דבר שהקופה צריכה לחשוב על זה וגם משרד הבריאות - יש את הדבר הזה של מענקים - - -
<מיריי דנון: סליחה, לא.
<מיריי דנון: אני פה מוחה כי אני חושבת שזה בכלל לא אחריותנו לעשות את זה.
<מיריי דנון: אנחנו עושים את זה, זה מאוד יפה.
<מיריי דנון: זה התחלה, אני לא רוצה לשמוע את זה.
נורית קורן: סליחה, סליחה.
אילן גילאון: צודקת, מה זה?
אילן גילאון: היא אמרה שהיא נותנת שלושה ואת אומרת לה - - -
נורית קורן: תנו לי לסיים, בבקשה.
<מיריי דנון: זה אחריות של משרד הבריאות, לא שלנו.
נורית קורן: תני לי לסיים, בבקשה.
נורית קורן: את לא שמעת את המשך הדברים שלי.
נורית קורן: אני אומרת שאתם פעלתם, ואני מאוד מכבדת את זה.
נורית קורן: אני רק אומרת שיכול להיות שהנהלת קופת חולים תשקול להוסיף יותר.
נורית קורן: הם פתחו ביוזמה, אני מקווה שעוד קופות חולים יפתחו ביוזמה.
נורית קורן: אתם יודעים מה?
נורית קורן: יכול להיות שאם קופות החולים יגידו שהם פותחים את השערים והם נותנים עוד תקנים של התמחות, אז זה גם יותר יעזור.
<מיריי דנון: אין, רק הקופה שלנו יכולה.
נורית קורן: אני רוצה לפנות למשרד הבריאות.
נורית קורן: אני יודעת שמשרד הבריאות העניק מענקים לרופאים כדי שיבואו להיות רופאי משפחה.
נורית קורן: אני חושבת שגם בנושא הזה כדאי שתעלו את זה.
נורית קורן: האגף צריך להעלות את זה לפני סגן השר, ולומר לו שגם פה צריך לתת מענקים לפסיכולוגים קליניים, שיקומים, וגם לעובדים סוציאליים על מנת שהם יבואו לעבוד בעבודה הזו כי אני חושבת שזה מה שחשוב.
נורית קורן: ואז זה ישכנע את האנשים לבוא לקחת את בהכשרות האלה ודווקא ללכת למסלולים האלה - אז אני מבקשת.
נורית קורן: אני אמרתי כל כך הרבה דברים, ואני מקווה שבאמת לפחות לגבי מה שהיינו צריכים לקבל, לגבי הישיבה של ה-16.5.2017, אני מבקשת שתוך חודש תהיה לנו תשובה בנושא הזה.
נורית קורן: אני נותנת פה הרבה זמן - שלושה חודשים.
נורית קורן: אבל אני אשמח שמשרד הבריאות ייתן לנו תשובות ואנחנו נכנס את הוועדה לפני.
נורית קורן: אם יהיו לנו באמת תשובות לפני כן, נכנס את הוועדה לפני.
<אליאס אינברם: בהמשך לדברים שלך, מבקשים ממשרד הבריאות לצאת בקול קורא - אחד, למה שאמרת, להכשרות, רצוי, יוצאי אתיופיה, ושנית, קול קורא ליוצאי אתיופיה כדי שתגייסו אותם להפוך לעובדים מן המניין.
<אליאס אינברם: במקום להכניס מתורגמנים ומגשרים, לתת להם גם פרנסה וגם שיתנו שירות טוב יותר.
נורית קורן: לפני שהם ייצאו לקול קורא הם צריכים להכין תוכנית.
נורית קורן: ברגע שהם יכינו את התוכנית הם ייקחו גם את זה גם בחשבון.
אילן גילאון: תצאו מהסוף להתחלה.
אילן גילאון: קודם כל, - - - ואחרי זה הכשרות.
<אליאס אינברם: העניין הוא שגם בדיון הבא אנחנו נדבר עוד פעם שצריך לעשות תוכנית.
נורית קורן: לא, לא נדבר.
<אליאס אינברם: אנחנו נעקוב עם חבריי פה דרך הפייסבוק ונעדכן את הקהילה.
<אליאס אינברם: תודה.
נורית קורן: בסדר, תודה רבה.
<פאולה סדובסקי: אני אשמח שלוועדה הבאה יהיה מוזמן מישהו ממשרד החינוך, וחוה פרידמן שהיא הפסיכולוג הראשית, והפסיכולוג הראשי של משרד הבריאות, כי אני חושבת שבשטח אנחנו יותר יכולים לעשות את המניעה ולעזור לטיפולים בשיתוף פעולה.
נורית קורן: אני ביקשתי כאן שגם משרד החינוך.
<דני בודובסקי: אני רק אומר שאני הגעתי לפגישה הזו היום במקום פגישה עם משרד החינוך שהיתה אמורה, ובעצם מתקיימת היום בלעדיי, בדיוק על הנושאים האלה.
<פאולה סדובסקי: אני מציעה שיתוף פעולה.
נורית קורן: אילן, בבקשה.
אילן גילאון: אני מציע לקבוע את המטרה ואחרי זה את האמצעים, כי אחרת אם אתם מדברים על האמצעים לא יקרה פה שום דבר.
נורית קורן: לא, אנחנו מדברים על המטרה.
אילן גילאון: לכן, צריך לדעת מה התקנים שמשרד הבריאות צריך לפתוח בכל התחומים האלה, ואחרי זה ברור לגמרי שצריך להכשיר את האנשים או להביא אותם מוכשרים, מה זה משנה?
<יאיו אברהם: גם נציג ממשטרת ישראל צריך להיות כי משטרת ישראל מעורבת באשפוז בכפייה בנס ציונה ועושים יד אחת.
<יאיו אברהם: משטרת ישראל היתה צריכה להיות פה, בית משפט, וכל נציג מכובד, ולא לשתות בורקס וקפה.
נורית קורן: אנחנו נבדוק את האשפוז הכפוי, אם יהיו לי נתונים כמו שצריך.
אילן גילאון: אותה טל ברגמן שהיא הפסיכולוגית, היא צריכה לבוא ולהגיד מה היה התקינה בכל מקום, וכך היא צריכה להיות כאן.
נורית קורן: בסדר, הנתונים שצריך לתת.
נורית קורן: ברגע שיגיעו הנתונים, אני אבקש שתקבעו רק על האשפוז הכפוי.
נורית קורן: נחלק את זה לאט לאט ונתחיל לגרום לזה.
<אליאס אינברם: כאתיופי לתימנייה אני רוצה להודות לך.
מירב בן ארי: אני רוצה לפתוח את ישיבת ועדת העבודה, הרווחה והבריאות.
מירב בן ארי: היום 29 בינואר 2018, י"ג בשבט התשע"ח.
מירב בן ארי: הנושא על סדר היום הוא הודעת הסמים המסוכנים (תיקון התוספת הראשונה), התשע"ח-2018.
מירב בן ארי: משרד הבריאות, בבקשה תציגו את ההודעה ותקריאו אותה.
בן צור: שלום וברכה.
בן צור: אני מן הלשכה המשפטית של משרד הבריאות.
בן צור: קודם כול, אנחנו רוצים להודות לוועדה על קיום הדיון המהיר הזה.
בן צור: הגשנו את זה לא מזמן, כמדומני לפני שבוע זה יצא מלשכת השר, וכבר הגיע לדיון, אז באמת תודה.
בן צור: אנחנו מביאים כאן לתיקון של פקודת הסמים המסוכנים הודעה שמתייחסת לתיקון של התוספת הראשונה.
בן צור: כפי שאנחנו נוהגים מזה שנים, אנחנו מבקשים להוסיף חומרים שנמצאו בשוק, בדרך כלל כסמי "פיצוציות".
בן צור: החומרים האלה נדונו בוועדה בין-משרדית, שמשותפת למשרד הבריאות, לרשות למלחמה בסמים ובאלכוהול, למשטרת ישראל, למכס ולגורמים ממשלתיים נוספים.
בן צור: החומרים הללו נדונו, חלקם גם הוכרזו בהכרזה פתוחה לפי חוק המאבק בתופעת השימוש בחומרים מסוכנים, ומצאנו לנכון להכליל אותם.
בן צור: נמצאים פה גורמי המקצוע שיוכלו לפרט קצת על החומרים.
בן צור: גם צירפנו להודעה הסבר.
מירב בן ארי: רק כמה דוגמאות, לא צריך להיסחף.
בן צור: צירפנו דברי הסבר, אז הכול מולכם.
מירב בן ארי: לפני ההקראה, נציגת הרשות למלחמה בסמים ובאלכוהול, את רוצה לומר משהו?
מירב בן ארי: דוגמאות מן השטח על שלושה מן החומרים המפורטים פה.
מירב בן ארי: היא שאלה איפה מוצאים את החומר.
מירב בן ארי: מוכרים את זה ב"פיצוציות" באירופה.
<אתי כהנא: זה חומר שגם נמצא אצלנו.
<ברק שפירא: אני ממשרד הבריאות.
<ברק שפירא: אסביר את הנושא.
<ברק שפירא: יש פה, בגדול, שני סוגי חומרים: LAD, LSD פסיכודלי, ושלושת התחתונים הם אופיאטים.
<ברק שפירא: אל אופיאטים אנחנו מתייחסים יותר כְרעה שאמורה להגיע לארץ.
<ברק שפירא: מכיוון שגרמו להרבה מאוד מקרי מוות בארצות הברית ובאירופה אז אנחנו נערכים לקראתם.
מירב בן ארי: ראינו, בארצות הברית זה ממש תופעה.
מירב בן ארי: קטמין לא מופיע כבר בפקודה?
<אתי כהנא: קטמין הוא חומר מוכר וידוע, ומוכר כחומר שיש בו שימוש לרעה כסם אונס.
<אתי כהנא: החומר הזה משמש גם ברפואה.
<אתי כהנא: קטמין עומד כבר שנים רבות על הפרק, ועכשיו בדיון האחרון של הוועדה- - -
מירב בן ארי: עד היום הוא לא הופיע בפקודת הסמים?
<ברק שפירא: הוא לא היה בפקודת הסמים.
<טל לביא: אני ד"ר טל לביא מאגף הרוקחות במשרד הבריאות.
<טל לביא: החומר עד היום היה חומר פסיכוטרופי, הוא לא היה בפקודת הסמים.
<טל לביא: הוא חומר פסיכוטרופי שיש לו השפעה על כל מיני תפקודים של המוח.
<טל לביא: עכשיו אנחנו הופכים אותו לסם מסוכן בפקודת הסמים.
<נעה בן שבת: עדיין רופא יוכל לרשום מרשם של קטמין?
בן צור: כן, במרשם מיוחד, בהתאם לפקודת הסמים.
<אתי כהנא: בעצם הדיון היה בעיקר על כך – הרי אנחנו מכירים עוד הרבה חומרים שהם סמים ומשמשים ברפואה.
<אתי כהנא: הכללה בפקודת הסמים לא צריכה למנוע שימוש רפואי.
<אתי כהנא: משרד הבריאות ייערך לכך, גם למקרים של שימוש שצריך לחירום, שאפשר יהיה לעשות את אותו שימוש נחוץ.
<אתי כהנא: גם קיבלנו התייחסות מהווטרינרים, כי זה משמש גם לווטרינריה.
כתוב פה: מי יקרא?
בן צור: הודעת הסמים המסוכנים (תיקון התוספת הראשונה), התשע"ח–2018 "בתוקף סמכותי לפי סעיף 41 לפקודת הסמים המסוכנים [נוסח חדש], התשל"ג–1973 (להלן –הפקודה), ובאישור ועדת העבודה, הרווחה והבריאות של הכנסת, אני מודיע לאמור:
<נעה בן שבת: יש פה נוסחה שלו.
<טל לביא: הנוסחה שלו מופיעה למעלה.
<טל לביא: אם אתם רוצים, אני יכול לפרט.
<נעה בן שבת: זה ברשימת הקנבנואידים?
<אתי כהנא: לא, זה אופיאט.
<אתי כהנא: אופיאואיד סינתטי, זה 47700-U.
<טל לביא: פנטניל היה קודם.
<טל לביא: עכשיו אנחנו מוסיפים את הנגזרות שלו.
בן צור: עשינו שינוי במילה "פנטניל", רק השמטנו את האות אל"ף מהמילה "פנטאניל".
בן צור: מדובר באותו חומר, אנחנו פשוט רוצים להיות עקביים בפקודה ולעשות את התעתיק לעברית בצורה נכונה.
<אתי כהנא: מכיוון שנתקלנו בהרבה מאוד חומרים ממשפחת הפנטניל, שאנחנו רואים אותם כחומרים מאוד מאיימים שגורמים לאימפוטנטיות גבוהה מאוד, עד כדי ממש סכנת חיים, כפי שדיברנו על הפנטנילים, ובעיקר בארצות הברית, שאנחנו יודעים שיש שם ממש מגפה גדולה, אז פשוט בחרנו בטכניקה של הכללת המשפחה של החומר, עם הנגזרות המבניות שלו, כפי שנהגנו לעשות גם לגבי חומרים בעבר.
<אתי כהנא: זה אופיאט.
<אתי כהנא: יכול להיות שצריך לשנות את המיקום.
<נעה בן שבת: אולי צריך לשנות את המיקום.
<ברק שפירא: הוא אופיואיד סינתטי.
<טל לביא: אז נשנה את המיקום שלו.
מירב בן ארי: עדיף לעשות את זה עכשיו כדי שלא תצטרכו לחזור לכאן.
<נעה בן שבת: תמצאו את המקום הנכון.
בן צור: זה צריך לעבור לאזור של האופיאטים.
<נעה בן שבת: התחילה של ההוראה הזאת היא מיידית?
<אתי כהנא: תחולה מיידית.
<אתי כהנא: נקטנו כך כבר בשנים האחרונות, עם כל השינויים האלה, בתחולה מיידית.
בן צור: קיבלנו אישור של משרד המשפטים לעניין הזה.
<ברק שפירא: ליד חלק ב', סימן א', איפה שהאופיאטים הסינתטיים כגון אצטלפינום, אלפנטיל.
<נעה בן שבת: אם מעבירים את זה לחלק ב', זה אומר שמותר להשתמש בחומר לרפואה?
בן צור: זה יהיה סימן ב', חלק א'.
<ברק שפירא: שימי לב שזה אלפא-ביתי.
בן צור: אנחנו משנים את המיקום של החומר 47700-U אל פרט 98ד' בסימן ב' לחלק א'.
<טל לביא: שזה הקבוצה של החומרים האופלואידים.
<אתי כהנא: תודה לנגה בן שבת על ההערה, היא חשובה מאוד.
<ברק שפירא: זה חלק ב', סימן א'.
<נעה בן שבת: לא בחלק ב'.
<נעה בן שבת: בחלק ב' המשמעות היא שזה ניתן לשימוש רפואי, ואם אתם רואים שהוא לא משמש לשימוש רפואי הוא לא צריך להיות שם.
<נעה בן שבת: לפי סעיף 11 כל חלק ב' לתוספת הראשונה מיותר.
<נעה בן שבת: אולי בכל זאת הוא יופיע בסימן ב' לחלק א'.
<ברק שפירא: בסימן ג' לא נמצאים בכלל אופיאטים.
<ברק שפירא: בעצם גוף שיש לו שימוש רפואי נמצא בסימן ג'.
<טל לביא: אין פה סדר מסוים.
<טל לביא: פשוט במשך השנים נכנסו חומרים.
<נעה בן שבת: איפה אתם רוצים שזה יופיע?
<נעה בן שבת: אנחנו ממליצים שזה כן יהיה בסימן ב' לחלק א', אם אין שימוש רפואי.
<ברק שפירא: בסימן ב' אני לא מוצא אופיאטים.
<נעה בן שבת: אז הוא יהיה האופיאט הראשון.
<טל לביא: לא חייבים להיות אופיאטים.
<ברק שפירא: בסדר.
<ברק שפירא: אז אפשר להכניס את זה בסימן ב', ששם נמצא אמפתמין וכל הממריצים.
בן צור: אז ב-13ט?
<נעה בן שבת: הוא לא יכול להיות ב-13ט.
<נעה בן שבת: נמצא לו מקום אחר.
בן צור: כי פה זה הקנבינואידים.
<ברק שפירא: אפשר להכניס בסימן ב'.
<ברק שפירא: אבל בסימן ב' נמצאים כל האמפתמינים.
<נעה בן שבת: אולי אפשר להציע שאחרי פרט 15, בסוף סימן ב' לחלק א', אחרי האיזומרים, אחרי הקנבנואידים, בנפרד, יהיה כתוב: "16" ושם יבוא הפרט הזה.
<אתי כהנא: "פרט 16, בסוף סימן ב' לחלק א'".
מירב בן ארי: אני עוברת להצבעה, ברשותכם.
מירב בן ארי: ההודעה נתקבלה.
אלי אלאלוף: היום 29 בינואר 2018, י"ג בשבט התשע"ח, השעה 11:15.
אלי אלאלוף: היום נדון בנושא התמרוקים.
אלי אלאלוף: אתם יודעים שקיימנו כבר דיונים, ובעקבות הדיונים הקודמים ראינו שהנושא סבוך מאוד.
אלי אלאלוף: כל המשרדים השקיעו זמן רב, כולל בעזרת האיחוד האירופי.
אלי אלאלוף: נעשו פעולות כדי ללמוד את הנושא גם בבריסל, לשם יצאה משלחת ממשלתית, ואני מודה על העזרה שניתנה ומודה על ההשקעה בלימוד הנושא.
אלי אלאלוף: היו גם ויכוחים בין המשרדים והיו הרבה מאוד דיונים.
אלי אלאלוף: אומרים לי שלא מספיק התייעצו עם איגוד לשכות המסחר ועם התאחדות התעשיינים, ואני מתנצל, אז תהיה לנו הזדמנות פה בדיון ללבן.
אלי אלאלוף: חשבתי שנסיים את זה בישיבה אחת, אבל כבר הזהירו אותי שאין סיכוי.
אלי אלאלוף: תדעו שנסיים רק אחרי שנרגיש שליבנו את כל הבעיות שמתעוררות.
אזהיר בדבר אחד: אני סומך על האחריות שלכם ואני בטוח שנקיים דיון מתורבת והגון.
אזהיר בדבר אחד: אני פותח את הישיבה למרות ההרגשה שיש פה מתח.
אזהיר בדבר אחד: אני בטוח שלמרות המתח נתמודד בצורה רצינית עם הנקודות שבמחלוקת ונוכל למצוא להן פתרונות הגונים.
אזהיר בדבר אחד: ברשותכם, נפתח עם מנכ"ל משרד הבריאות, אחר כך נשמע את מנכ"ל משרד הכלכלה, נציג משרד האוצר, ואז נציגי התאחדות התעשיינים ונציגי איגוד לשכות המסחר.
אזהיר בדבר אחד: חברי הכנסת כמובן ישתלבו בדיון לפי הצורך.
אזהיר בדבר אחד: תודה רבה.
אזהיר בדבר אחד: בבקשה, משה בר סימן טוב, מנכ"ל משרד הבריאות.
סימן טוב: תודה רבה, אדוני.
סימן טוב: אנחנו פה בסיבוב שני של הגשת התקנות, ותיכף אפרט מה היה בתהליך ומה בתוצאה בין הסיבוב הקודם לסיבוב הזה.
סימן טוב: זאת רפורמה שבמשרד מקדמים אותה כבר במשך שנים רבות, והמהות שלה להפוך את השוק הישראלי, שהיום הוא מאוד ריכוזי – לא רק מבחינת השוק אלא גם מבחינת תפיסת האחריות על בריאות הציבור זה שוק ריכוזי מאוד, שעובד כולו ב-פרה-מרקטינג, כלומר בבדיקות לפני השיווק – לשוק הרבה יותר תחרותי ופתוח, עם מנגנוני ניהול סיכונים ואיזון סיכונים הרבה יותר משמעותיים.
סימן טוב: היום כל תמרוק, לפני שנכנס לישראל חייב לעבור רישום מקדים, לפני שהוא נכנס לשוק, באגף התמרוקים במשרד הבריאות בהנהלת רינת בכר.
סימן טוב: מעבר לכך שזה יוצר תור ארוך מאוד לרישום, שיכול להגיע לחודשים ארוכים, הוא גם חלק מן המאפיינים של יצירת שוק ריכוזי.
סימן טוב: לא הרבה שחקנים יכולים להתמודד עם הסיכון של המתנה כל כך ארוכה מהרצון להכניס תמרוק לשוק ועד שהוא נכנס לשוק, לקחת את הסיכון שאולי הוא לא ייכנס לשוק.
סימן טוב: הדבר השני, זה יצר לנו שוק מצומצם מאוד, גם בלי מבצעים עונתיים ומוצרים עונתיים.
סימן טוב: היסוד של מה שאנחנו עושים הוא לעבור לשיטה של נוטיפיקציה ובדיקה שלנו פוסט-מרקטינג.
סימן טוב: כלומר, משיטה שבה אנחנו שולטים על הכול לפני, והיום יש לנו שליטה מוחלטת ואנחנו מאוד רגועים מכל דבר שנכנס לשוק, אנחנו עוברים לשיטה שבה יבואן מודיע לנו שהוא מכניס מוצר, הוא רושם אותו בצורה פשוטה מאוד אצלנו באתר האינטרנט של המשרד והמוצר פשוט נכנס באופן אוטומטי לשוק.
סימן טוב: אנחנו נבדוק אותו אחרי כן.
סימן טוב: הדבר הזה יאפשר להרבה יותר גורמים להיכנס לשוק ולהכניס מגוון רחב הרבה יותר של מוצרים.
סימן טוב: מיום ההחלטה שהם רוצים להביא את המוצר ועד שהוא בשוק, עד ה-Time to market, הזמן הרבה יותר קצר: מוצרים עונתיים, מגוון הרבה יותר רחב.
סימן טוב: אולי אנחנו קוראים לרפורמה הזאת "רפורמת הקולגייט" אבל התקווה שלנו היא, היום בשוק הישראלי יש בעיקר "קולגייט" כי יש חסמי כניסה גבוהים מאוד לשוק והרבה מותגים אחרים אולי לא נכנסו.
סימן טוב: אנחנו מקווים שלא רק ה"קולגייט" יוזל אלא שיהיה גם מבחר הרבה יותר גדול של מוצרים לצרכן, וכתוצאה מכך תהיה גם הוזלה של ה"קולגייט".
סימן טוב: העולם הישן שבו אנחנו נמצאים היום, שהוא עולם ריכוזי מאוד וקשה, היה צריך ליצור בו גם מסלולים עוקפים, או מסלולים שהם מווסתי לחץ, וכך נולד עולם הייבוא המקביל.
סימן טוב: אתה לא אהבת לקרוא לזה "ייבוא מקביל" ורצית לקרוא לזה בשם אחר.
אלי אלאלוף: היבואנים החדשים.
סימן טוב: היבואנים החדשים בעולם הישן.
אלי אלאלוף: זה כמו המאפיה והמערכת המקבילה שלה.
סימן טוב: זה המונח שהשתמשו בו אבל אפשר ללכת לאקדמיה ללשון העברית ולבקש לשנות.
סימן טוב: נוצר מצב, ואז נקודת משקל.
סימן טוב: נורא קשה להכניס מוצרים לשוק כי יש ייבוא מקביל.
סימן טוב: בעולם החדש אנחנו רוצים שכל אותם אנשים שמכניסים היום מוצרים לשוק, בין אם במקביל ובין אם לא מכניסים מוצרים לשוק, יוכלו להיכנס בדרך המלך.
סימן טוב: יהיה הרבה יותר קל להיות יבואן של תמרוקים במדינת ישראל.
סימן טוב: זאת המטרה המרכזית שלנו.
סימן טוב: הנקודה שנוצרת באיזון, שלצד זה שאנחנו נותנים למוצרים להיכנס לשוק בלי הפיקוח המקדים שלנו, קבענו פה פונקציה בחוק של גורם אחראי, נציג אחראי (Responsible person) והוא אמור לקחת את הסיכון, לנהל את הסיכון ולוודא שהמוצר שמגיע לשוק הוא אכן מוצר בטוח לשימוש.
סימן טוב: זה הדבר המרכזי באיזון של העניין הזה.
סימן טוב: כמו הרבה נושאים בכלל שמגיעים לוועדה, גם בנושאים של בריאות, יש פה איזונים עדינים מאוד בין ליצור שוק תחרותי, שוק לא ריכוזי, שוק שאנחנו מפחיתים בו את יוקר המחיה, זה גם ערך שאנחנו כמשרד רואים חשיבות לתרום לו ברמה הלאומית, לבין השמירה על בריאות הציבור, שזה כמובן ערך עליון מבחינת משרד הבריאות, ואני מניח שגם מבחינת הממשלה והכנסת.
סימן טוב: היכולת שלנו לקחת סיכון ממשי על כך שיגיע מוצר לא בטוח ותושבי ישראל, ילדים ובוגרים, לא משנה מי, ישתמשו בו, לא באמת קיימת.
סימן טוב: אנחנו רוצים ליצור מארג איזונים ולכן הלכנו לכיוון גם של רישום וגם של נציג אחראי.
סימן טוב: זה המודל שהלכנו עליו.
סימן טוב: המודל ביסודו הוא המודל האירופאי.
סימן טוב: באירופה כך נכנסים מוצרים לשוק, ובמדינות המפותחות האחרות גם כן.
סימן טוב: אנחנו מקווים שבעתיד נוכל להצטרף לרשת האירופית בהסכמים מקבילים, כך שמי שיהיה נציג אחראי באירופה יהיה נציג אחראי גם בישראל.
סימן טוב: זה דורש מערכת הסכמים עם האירופאים.
סימן טוב: אני יודע שמשרד הכלכלה לקח את זה על עצמו כנושא לקידום.
סימן טוב: אכן חשוב מאוד להיות חלק מן המהלך הזה.
סימן טוב: זה יסיר פה הרבה מאוד חסמים אחרים.
סימן טוב: בין הסיבוב הקודם לסיבוב הזה, כפי שאמרת, מעבר לכך ששמענו את ההערות גם הלכנו ביחד עם משרד הכלכלה – לצערי לא עם משרד האוצר – ללמוד מה הניואנסים שיש בשוק האירופי, לא רק בדירקטיבה וברגולציה אלא גם ממש בפרקטיקה.
סימן טוב: יצא גם דוח מסכם שפרסמנו לציבור, דוח מסכם של שני המשרדים על איך עובדת הרגולציה האירופאית, ולאור זה אנחנו פועלים.
הם כדלקמן: הנושא השני, שהיה פה טעון מאוד, בראייה שלנו שלא בצדק, הוא נושא הייבוא המקביל.
הם כדלקמן: בראייה שלנו, שיווי המשקל החדש בשוק צריך להיות כזה שיהיו הרבה יותר יבואנים רשמיים והדבר הזה פשוט יתייתר מהצורך.
הם כדלקמן: אבל מכיוון שאנחנו לא לבד במהלך הזה והיו חששות של משרדי הכלכלה והאוצר, אנחנו משאירים את הנושא הזה וגם ביצענו בו עוד הקלות, שתיכף אפרט אותן.